ddrg/super_eurlex huggingface dataset:
5.3.

Tento druh využívania tepelnej energie oceánov je však optimálny a rentabilný iba vtedy, ak sú zariadenia inštalované v špecifických oblastiach s určitou teplotou povrchových vôd a s určitou hĺbkou vôd. Potrubie, ktoré je pri tom nevyhnutné, môže totiž siahať až do hĺbky približne tisíc metrov, a to za prijateľné náklady a s využitím súčasných technológií. Bolo by teda nezmyselné budovať takéto zariadenia kilometre od pobrežia, pretože by si to vyžadovalo dlhšie potrubie a ďalšie náklady. V praxi sa optimálne pásmo nachádza medzi obratníkom Raka a obratníkom Kozorožca, teda medzi 30o s.z.š. 30o j.z.š., čo sú okrajové oblasti Európskej únie.
4.15.

Podľa názoru EHSV by bolo vhodné väčšie zapojenie zainteresovaných strán z priemyselného odvetvia do programov v oblasti výskumu a inovácie a do programových výborov, ktoré sú kľúčovým faktorom na rozvoj rozšírenej priemyselnej účasti jednotlivých členských štátov.
2.2.3.

Rozpočet EÚ obsahuje niektoré nové prvky spojené s fungovaním nového finančného rámca na roky 2014 – 2020, ktoré sú relevantné z hľadiska posilnenia prístupu založeného na výkonnosti a zameraného na výsledky: a) tematická koncentrácia: podpora z finančných prostriedkov EÚ by sa mala týkať iba prioritných oblastí a nemala by byť zameraná na čokoľvek; priority musia byť presne vymedzené a podopreté kvantitatívnou analýzou a plánmi uskutočniteľnosti; súbor priorít musí byť prísne obmedzený; odôvodnené priority musia byť kryté dostatočným financovaním, aby bolo možné dosiahnuť skutočné výsledky a prínosy; b) integrovaný a miestne založený (place-based) prístup a synergie: programy a projekty by nemali priniesť len výsledky a prínosy samotné, ale tieto výsledky a prínosy by mali zodpovedať výsledkom a prínosom ďalších programov a projektov prostredníctvom dosiahnutých synergií; synergie by mali byť dosahované v rámci územnej jednotky vymedzenej na základe zásady subsidiarity; na to, aby tento systém fungoval, je dôležité vytvoriť riadiacu maticu na zabezpečenie vhodných podmienok pre integrované projekty; c) kondicionality a výkonnostná rezerva (conditionalities and performance reserve): zásady riadneho finančného hospodárenia (sound financial management) sú založené na skutočnosti, že financovanie EÚ sa uskutočňuje za primeraných vnútroštátnych, makroekonomických a inštitucionálnych okolností, ktoré sú predpokladom pre uskutočnenie samotnej alokácie; na druhej strane je ako bonus pre subjekty s dobrou výkonnosťou zavedená výkonnostná rezerva; d) zjednodušenie: systém financovania EÚ je mimoriadne komplikovaný z rôznych perspektív, čo predstavuje prekážku pre jeho efektívne riadenie a možnosť merať jeho skutočné výsledky a prínosy; e) lepšie kvantifikované výsledky: je veľmi dôležité efektívne merať skutočne dosiahnuté výsledky a mať možnosť jasne a presne sa poučiť zo zistených pozorovaní na formovanie a prispôsobenie fiškálnej politiky EÚ, na tento účel je zásadne dôležité zlepšenie systému analýzy údajov a jeho riadenie a práca s ukazovateľmi.
3.2.24.

EK by mala plne a okamžite oficiálne uznať posunkový jazyk a Braillovo písmo a vykonať posúdenie svojich komunikačných kanálov a vnútorných procesov s cieľom pripravovať a predkladať informácie spôsobom prístupným pre osoby so zdravotným postihnutím. Malo by to zahŕňať rôzne prístupné formáty, akými sú posunkový jazyk, Braillovo písmo a augmentatívna a alternatívna komunikácia vrátane ľahko čitateľného formátu. EÚ by mala zabezpečiť, aby mali všetky osoby so zdravotným postihnutím prístup k inkluzívnemu vzdelávaniu bez ohľadu na svoju finančnú spôsobilosť.
4.2.9.

Zákaz testovania na zvieratách: V nariadení o kozmetických výrobkoch sa stanovil zákaz testovania (zákaz testovania konečných kozmetických výrobkov a kozmetických zložiek na zvieratách) a zákaz uvádzania na trh (zákaz uvádzania konečných kozmetických výrobkov a zložiek, ktoré boli testované na zvieratách, na trh v EÚ). O zrušení tohto zákazu sa neuvažuje. Výrobcovia však pri zavádzaní inovácií, vývoji nových výrobkov a vývoze musia riešiť tieto problémy: — Regulačné prijatie validovaných alternatívnych metód: Pre viaceré oblasti testovania bezpečnosti boli úspešne vypracované stratégie, v rámci ktorých sa nepočíta s použitím zvierat a ktoré validovala a prijala OECD. Pomocou nich možno presne predpovedať komplexné reakcie biologického systému, a to najmä pri testovaní konečných kozmetických výrobkov, ako aj pri sledovaných parametroch toxicity v súvislosti s testovaním zložiek. Taktiež je možné nahradiť niektoré chýbajúce informácie o bezpečnosti prevzatými údajmi o už známych, chemicky príbuzných zložkách alebo uplatnením prahu toxikologického rizika. Je veľmi dôležité, aby regulačné orgány tieto validované metódy prijali, aby tak odvetvie mohlo vstúpiť do sveta inovácií, a to bez testovania na zvieratách. — Výskum a vývoj na zlepšenie posudzovania bezpečnosti zložiek a výrobkov: Vzhľadom na absenciu testovania na zvieratách stále nie je k dispozícii kompletný súbor testov in vitro určených na posúdenie bezpečnosti nových molekúl, napríklad pri prípravkoch na ochranu pred slnečným žiarením. Výskum na účely vypracovania prístupov k posudzovaniu bezpečnosti bez použitia zvierat by mali podporovať verejný aj súkromný sektor. Prioritou je výskum a vývoj na účely pochopenia biológie kože, ktorého cieľom je vývoj výrobkov, ktoré zabraňujú rakovine kože alebo obmedzujú jej výskyt, keďže výskyt melanómu kože je stále častejší. — Vývoz: mnoho krajín, do ktorých sa európske kozmetické výrobky vyvážajú, požaduje testovanie výrobkov na zvieratách ako súčasť bezpečnosti spotrebiteľov. To vedie k protichodným regulačným požiadavkám a odvetviu to spôsobuje značné problémy. V tejto veci by sa mali uzatvoriť celosvetové dohody.
3.7.

EHSV by preto znovu rád dôrazne potvrdil vyhlásenie, že zachovanie existujúcich vysokých noriem je základnou požiadavkou, a že okrem cieľa zvýšenia obchodných príležitostí by spolupráca v oblasti regulácie mala zlepšiť aj bezpečnosť, zdravie a hospodársky a sociálny blahobyt ľudí na oboch stranách Atlantiku. Tento záväzok by sa mal preto znovu veľmi jasne a podrobne potvrdiť v konečnej dohode. EHSV vyjadruje obavy v súvislosti s návrhom EÚ o osvedčených postupoch v oblasti regulácie. Cieľom spolupráce v oblasti regulácie by malo byť zlepšenie dialógu medzi regulačnými orgánmi a nie vzájomné ovplyvňovanie regulačných postupov. EHSV žiada Európsku komisiu, aby objasnila kapitolu o osvedčených postupoch v oblasti regulácie uvedenú v návrhu.
1.8.

Základom pre preskúmanie účinnosti riadenia zameraného na rozvoj by okrem už prijatého ukazovateľa výkonnosti v oblasti DPH, ktorý má najmä ekonomický charakter, mohol byť ukazovateľ výsledkov, ktorý by mal doplňujúci charakter, odzrkadľoval by udržateľnosť a obsahoval by v prvom rade sociálne a environmentálne faktory (GDR – gross development result).
1.6.

EHSV vyzýva Európsku úniu, aby úzko spolupracovala s členskými štátmi s cieľom koordinovať ponuku a mobilitu pracovníkov, ktorí bývajú v domácnosti opatrovaného, ako súčasť snahy zlepšiť celkovú kapacitu v sektore poskytovania kvalitných služieb starostlivosti. Mali by sa preto prijať tieto konkrétne opatrenia: — zlepšiť záruky obsiahnuté v smernici o sankciách voči zamestnávateľom (2009/52/ES) tak, aby chránili pracovné práva pracovníkov bez dokladov, aby sa riešil problém nelegálnej práce, Smernica o právach obetí (2012/29/EÚ) sa musí dôsledne uplatňovať, aby poskytovala účinnú podporu opatrovateľom bývajúcim v domácnosti, ktorí sú obeťami vykorisťovania, a to bez ohľadu na ich štatút migranta, — zosúladiť všetky príslušné smernice EÚ s dohovorom Medzinárodnej organizácie práce (MOP) č. 189 o právach pracovníkov v domácnosti, — zahrnúť práva opatrovateľov bývajúcich v domácnosti a opatrovaných osôb v budúcich revíziách alebo návrhoch legislatívy na úrovni EÚ a členských štátov, — stanoviť reformu dohôd o domácej starostlivosti ako prioritu v rámci Európskej platformy proti nelegálnej práci, čo je iniciatíva, ktorú EHSV víta, — dostať práva opatrovateľov do Európskeho semestra a začleniť ich do konzultácie s názvom „New start for work-life balance“, — začať celoeurópsku osvetovú kampaň o právach opatrovateľov bývajúcich v domácnosti, zameranú na príjemcov starostlivosti a jej poskytovateľov, — podporovať a propagovať zriadenie organizácií a družstiev opatrovateľov bývajúcich v domácnosti, — vykonávacie postupy na uznávanie, harmonizáciu a prenosnosť kvalifikácií a skúseností, ktoré opatrovatelia bývajúci v domácnosti nadobudli, a to využitím nástrojov na uznávanie kvalifikácií, vrátane tých, ktoré boli novozavedené v rámci Programu pre nové zručnosti a nové pracovné miesta (1), — presmerovať európske fondy na financovanie ďalšieho vzdelávania súčasných aj potenciálnych opatrovateľov bývajúcich v domácnosti, s cieľom zlepšiť kvalitu poskytovanej starostlivosti, — monitorovať a zlepšiť vysielanie opatrovateľov bývajúcich v domácnosti tým, že sa zavedie zásada rovnakej odmeny za rovnakú prácu. Okrem toho treba konštatovať, že návrh Komisie o Európskom pilieri sociálnych práv nijako neodkazuje na situáciu opatrovateľov bývajúcich v domácnosti opatrovaného. V ďalšom priebehu prípravy Európskeho piliera sociálnych práv, ku ktorému EHSV práve pripravuje stanovisko, by sa teda mohlo zvážiť začlenenie ich práv.
4.8.1

Smernica o biotopoch má jednu závažnú odbornú slabinu: v článku 10 sa síce výslovne odkazuje na význam prepojenia krajinných prvkov, chýba však záväzný mechanizmus, ktorý by mohol viesť k jednoliatemu systému prepojenia biotopov v Európe. Komisia vo svojom oznámení o zelenej infraštruktúre načrtla, ako by sa tento nedostatok dal kompenzovať prostredníctvom príslušných investícií do zachovania a obnovenia zelenej infraštruktúry, a to veľkoplošnej aj maloplošnej. V tomto kontexte má mimoriadny význam, aby sa prijala a realizovala jednoliata stratégia pre zelenú infraštruktúru. V každom prípade by mala ako hlavný prvok obsahovať metodologickú kostru a nástroj na financovanie transeurópskych sietí biodiverzity (TEN-G). To platí veľkoplošne, ale aj pre malé plochy, napríklad v poľnohospodárskych typoch krajín.
4.4.

Fungujúci a spravodlivý globálny systém tvorby cien uhlíka by pre vyvážajúce podniky zabezpečil rovnaké podmienky na svetových trhoch a znížil by tak riziko úniku investícií alebo pracovných miest. Okrem toho by sa odstránila konkurenčná výhoda dovážaných tovarov, ktoré sú lacnejšie z dôvodu nižších požiadaviek v oblasti klímy. Finančné toky by sa tiež nasmerovali do rozvojových krajín. Preto by sme sa mali dôrazne usilovať o zodpovedajúci globálny režim. Výbor pripomína, že tiež obhajoval – v zásade ako prechodné riešenie – mechanizmus kompenzačných opatrení medzi štátmi (border carbon adjustment), kým sa nezačne uplatňovať takýto globálny režim (3). Náležitá pozornosť by sa však mala venovať výzvam a rizikám takýchto mechanizmov.
1.3.

Aktéri občianskej spoločnosti čelia v súčasnosti veľkým prekážkam, ak chcú iniciovať a vykonávať opatrenia v boji proti zmene klímy. Dôvodom je najmä to, že politika nevidí, aký veľký potenciál má činnosť občianskej spoločnosti v boji proti zmene klímy. Doteraz sa nezaujímala dostatočne o to, aké stratégie boja proti zmene klímy plánujú aktéri občianskej spoločnosti, aké sú ich potreby a akú podporu potrebujú. Dokonca aj regulačné požiadavky do istej miery systematicky bránia občianskej spoločnosti v boji proti zmene klímy.
2.8.

Ich zapojenie do IKT sa niekedy vníma ako pomalé a zložité, a to aj napriek tomu, že často boli prví, ktorí ich využívali a dokonca vytvárali nové (The Seven Myths of Population Aging, Julika Erfurt a kol. in: Accenture, február 2012). V roku 2010 vo Francúzsku viac ako 16 % nových podnikov založili osoby vo veku 50 rokov a viac, z toho bol takmer jeden z dvoch podnikov financovaný z vlastných zdrojov; ide o osoby staršie ako 50 rokov, seniorov zamestnancov, žiadateľov o zamestnanie, stále aktívnych podnikateľov a dokonca dôchodcov (pozri článok od Yanna Le Galèsa v Le Figaro, 27. apríl 2012).
4.1.10.

V druhej správe sú zohľadnené tri štúdie, ktoré dali vypracovať združenia výrobcov ocele zo Severoamerickej zóny voľného obchodu (NAFTA) a ktoré sa týkajú pravdepodobných hospodárskych dôsledkov priznania štatútu trhového hospodárstva Číne na ich krajiny. V správe sa konštatuje, že keby všetky tri krajiny zóny NAFTA priznali Číne štatút trhového hospodárstva, dopyt po pracovnej sile by klesol o 15 – 32 miliárd USD, z čoho väčšina by bola v USA. To by sa premietlo do poklesu pracovných miest o predpokladaných 0,4 až 0,6 milióna.
5.4

Prechod na nízkouhlíkovú dopravu prináša tieto výzvy: — správne skĺbiť hospodárske a sociálne požiadavky, — zohľadniť všeobecný záujem a environmentálne požiadavky, — nebrzdiť mobilitu ako takú, výrazne obmedziť premávku a individuálnu dopravu prostredníctvom územného plánovania a hospodárskej politiky v centrách miest a prímestských oblastiach a podporovať hromadnú dopravu, — vplývať na správanie vrátane zaužívaných spôsobov cestovania spolu s účinnou logistikou nákladnej dopravy aj v mestskom prostredí a podporovať kooperatívne riešenia s cieľom dosiahnuť optimálne využívanie zdrojov, — podporovať kombinovanú dopravu. Vhodné činnosti súvisiace s dopravou zamerané na zníženie emisií na národnej a nižšej než národnej úrovni by mohli pomôcť mestám pri znižovaní emisií o 50 % do roku 2050 v porovnaní so scenárom so zachovaním status quo. Existujúce sporadické riešenia by sa mali začleniť do politiky strategického plánovania mobility, ktorá umožní lepšiu koordináciu medzi mestskou politikou a dopravnou politikou. Budovanie kapacít, technická pomoc a ľahší prístup k financovaniu na miestnej a národnej úrovni majú rozhodujúci význam pri dosahovaní týchto cieľov.
3.6

Myšlienka, že stabilita v našom reálnom susedstve – naši susedia a susedia našich susedov – má zásadný význam pre našu vlastnú stabilitu, sa vzťahuje priamo na teroristickú hrozbu pochádzajúcu zo samozvaného Islamského štátu. Znamená to napríklad, že nájsť politické riešenie vojny v Sýrii je zodpovednosť, ktorá má priamy dosah na EÚ. Pretože si to vyžaduje zamerať sa na jednu z príčin tohto problému. Vyžaduje si to tiež zlepšiť koordináciu činností v oblasti boja proti terorizmu a spravodajských informácií. Nevyhnutnosťou by malo byť zintenzívnenie výmeny informácií medzi členskými štátmi, vrátane vytvorenia európskej spravodajskej služby. Okrem toho je potrebné vypracovať komplexnú stratégiu boja proti terorizmu, ktorá bude analyzovať jeho príčiny, zabráni konfrontácii medzi náboženskými názormi a naopak podporí spoluprácu medzi komunitami rôznych vierovyznaní v boji proti fanatickému terorizmu. Je mimoriadne dôležité podporiť arabsko-islamský svet (najviac zasiahnutý útokmi tzv. Islamského štátu), aby sám povstal do boja proti tejto hrozbe vo svojich vlastných radoch. Podobne by súčasťou európskej stratégie boja proti terorizmu mali byť aktivity zamerané proti predaju zbraní a obchodovaniu s nimi alebo proti zdrojom ich financovania. Vzťahy medzi občianskou spoločnosťou v našom širšom susedstve môžu zohrávať pozitívnu úlohu v tomto úsilí.
1.19.

Výbor odporúča, aby sa „osvedčené postupy“ vymieňali na všetkých úrovniach. Deje sa to už prostredníctvom Európskej siete pre rozvoj vidieka (ENRD), Európskeho združenia LEADER pre rozvoj vidieka (ELARD), Európskej rady pre dedinu a malé mestá (Ecovast) a programu hospodárskych reforiem (ERP), a nachádzajú sa aj v publikácii The best Village in the World (Najlepšia obec na svete) (3).
6.3.1.

Dlhodobé zameranie stratégie udržateľnosti nenaznačuje, že v krátkodobom horizonte netreba prijať žiadne politické opatrenia. Ústredným prvkom stratégie udržateľnosti by malo byť skôr vytvorenie série politických opatrení potrebných na dosiahnutie plánovaných cieľov do roku 2050, pričom by sa malo začať s politickými programami, ktoré nadobúdajú účinnosť v dlhodobom horizonte, potom by mali nasledovať politické plány so strednodobými účinkami a napokon konkrétne opatrenia zamerané na krátkodobý horizont. Na dosiahnutie najvyššieho možného stupňa účinnosti sa musí jasne určiť hierarchia medzi politickými programami, politickými plánmi a politickými opatreniami. V predchádzajúcich prístupoch k udržateľnosti, najmä v tých, ktoré vznikli v rámci lisabonskej stratégie a stratégie Európa 2020, jednoznačne chýbala jednoznačnosť, pokiaľ ide o konkrétne politické opatrenia. Európska stratégia udržateľnosti by si v tomto smere mala brať za príklad göteborskú stratégiu pre trvalo udržateľný rozvoj (34) s jej jasným zameraním na politické opatrenia, ktoré bolo obnovené v oznámení Komisie k Platforme činnosti (35).
2.6.

Cieľom EHSV v rámci jeho programu pre Európu je prostredníctvom tohto stanoviska z vlastnej iniciatívy prispieť k nadchádzajúcemu preskúmaniu Komisie, a to prostredníctvom podrobného preskúmania skúseností s vykonávaním balíka SVHZ. EHSV na tento účel zadal vypracovanie štúdie o uplatňovaní pravidiel týkajúcich sa SVHZ na náhradu z verejných prostriedkov s názvom Preskúmanie správ členských štátov o vykonávaní rozhodnutia Európskej komisie o poskytovaní štátnej pomoci na služby všeobecného hospodárskeho záujmu (Review of Member States' reports on the implementation of the European Commission Decision on the provision of State aid to the provision of services of general economic interest).
3.33.

Veľa sa diskutuje o tom, kto môže niesť zodpovednosť, ak systém umelej inteligencie spôsobí ujmu. Najmä ak je systém umelej inteligencie samoučiaci sa a po uvedení do prevádzky sa učí ďalej. Európsky parlament vypracoval občianskoprávne odporúčania pre oblasť robotiky, ktoré obsahujú návrh preskúmať možnosť zavedenia tzv. e-subjektivity pre roboty, aby mohli byť podľa občianskeho práva zodpovedné za škodu, ktorú spôsobia. EHSV je proti akejkoľvek forme právneho postavenia pre roboty alebo systémy umelej inteligencie, pretože to vytvára neprijateľné morálne riziko. Z občianskoprávnej zodpovednosti vyplýva preventívne pôsobenie na zmenu správania, ktoré môže zmiznúť hneď, ako už majiteľ nenesie riziko zodpovednosti, pretože táto sa presunula na robota (alebo systém umelej inteligencie). Navyše jestvuje riziko nevhodného používania a zneužívania tejto právnej formy. Porovnanie s obmedzeným ručením spoločností tu nie je na mieste, pretože tu vždy nesie konečnú zodpovednosť fyzická osoba. V tejto súvislosti by sa malo preskúmať, do akej miery dávajú platné právne predpisy, nariadenia a judikatúra členských štátov a EÚ v oblasti zodpovednosti (za výrobky a riziko) a vlastnej viny dostatočnú odpoveď na túto otázku, a ak nie, aké riešenia sa ponúkajú.
1.4.2

Na to, aby sa podmienky zosúladili s podmienkami pre tretie strany, je potrebné chápať softvér ako nehmotné aktívum s cieľom zabrániť, aby sa od základného kapitálu odpočítavali vysoké investície, ktoré subjekty so sídlom v EÚ už vkladajú do informačných technológií (po príklade bankového systému alebo sektoru poisťovníctva v USA a Švajčiarsku (3)).
4.3.

Cieľom dvojstranných dohôd by malo byť odstránenie používania dvojakých noriem v poľnohospodárstve, konkrétne v súvislosti s dohodou o SPS a dohodou o TBT, v partnerských krajinách. EÚ bude tiež chcieť propagovať svoje vlastné normy z oblasti zdravia a dobrých životných podmienok zvierať, environmentálne a sociálne normy a normy udržateľného rozvoja so širším záberom v súlade s SDG. Výbor víta úroveň transparentnosti a zapojenie občianskej spoločnosti od začiatku rokovaní aké sa nakoniec dosiahli pri Transatlantickom obchodnom a investičnom partnerstve (TTIP), a odporúča, aby sa to stalo normou pri budúcich rokovaniach.
5.1.

EHSV sa zasadzuje za to, aby bol v rámci budúceho finančného výhľadu vytvorený integrovaný európsky fond na boj proti chudobe a sociálnemu vylúčeniu, ktorý by vychádzal z doterajších skúseností s využívaním FEAD a ESF. Tento nástroj by mal zohľadňovať rôznorodosť problémov aj cieľových skupín v jednotlivých členských štátoch vrátane aspektov, ktoré súvisia s rôznymi formami migrácie. Pri využívaní tohto fondu sa musia viac než doteraz uplatňovať skúsenosti a kapacity organizácií občianskej spoločnosti, ktorým sa musia priznať dôležité právomoci v oblasti plánovania, zavádzania, monitorovania a vyhodnocovania. Tento fond by mal takisto prispievať k budovaniu kapacít siete organizácií občianskej spoločnosti, pričom osobitný dôraz by sa mal klásť na organizácie poskytujúce pomoc. Integráciou týchto fondov sa nesmie znížiť objem finančných prostriedkov vyčlenených na plnenie cieľov, ktoré tieto fondy sledujú, ani intenzita sociálnej angažovanosti EÚ v tejto súvislosti.
3.3.3

REFIT by mohol hrať významnú úlohu aj pri znižovaní regulačných nákladov, ktoré vznikajú, ak sa na tú istú oblasť vzťahujú rozdielne regionálne predpisy. Harmonizované právne predpisy by viedli k významným úsporám nákladov, mohli by podporiť rast v regiónoch EÚ odstránením týchto prekážok. Preto by sa mala preskúmať ich uskutočniteľnosť.
1.10.

Keďže zatiaľ existuje málo dobrých príkladov, ktorým sa nie vždy venuje pozornosť, ktorú si zaslúžia, bolo by vhodné vytvoriť platformu na výmenu, ktorá by na európskej úrovni zviditeľnila iniciatívy FH. Táto platforma by mohla byť súčasťou návrhu európskej platformy o obehovom hospodárstve, ktorý schválil EHSV pri hlasovaní o svojom stanovisku na tému Súbor predpisov o obehovom hospodárstve, ktorý predložila Európska komisia.
4.6.1.

Komisia by však mala vziať do úvahy zásady vnútorného trhu EÚ a konkurencieschopnosť EÚ. Jednosmerné požiadavky v rámci EÚ by mohli viesť k neželaným vplyvom, pokiaľ by podniky mimo EÚ boli od tejto povinnosti oslobodené. Preto by sa táto povinnosť mala vzťahovať aj na podniky z krajín mimo EÚ, a to prostredníctvom rokovaní o medzinárodných obchodných dohodách.
1.5.

Budúca SPP by mala zohľadniť na jednej strane rozmanitosť poľnohospodárskych modelov a regionálnych špecifík a na druhej strane rozmanitosť svojich hospodárskych, sociálnych a environmentálnych cieľov. Vlastná produkcia potravín a vlastné poľnohospodárstvo sú dôležité a tvoria súčasť kultúry každého národa na svete. Základom európskej potravinovej politiky by mali byť zdravé potraviny dobrej kvality a táto politika by mala fungovať v súčinnosti so SPP. Jednou z hlavných zásad SPP by malo byť udržanie životaschopného a udržateľného poľnohospodárstva vo všetkých regiónoch EÚ.
6.2.

Prozumentom je možné byť samostatne alebo spolu so susedmi v bytovke. O družstve môžeme hovoriť vtedy, keď do „prozumentského“ zariadenia investovalo niekoľko osôb. Môžu to byť celé skupiny obyvateľov danej oblasti. Cieľom je vyrábať elektrickú alebo tepelnú energiu z obnoviteľných zdrojov pre vlastnú potrebu a prípadný prebytok predávať do siete. V Nemecku na to stačia 3 fyzické osoby, v Poľsku 10 fyzických osôb alebo 3 právnické osoby.
4.5.

Občianska spoločnosť by sa však mala aktívne usilovať prispôsobiť sa požiadavkám programu 2030 s cieľom účinne ovplyvniť jeho realizáciu. Je zrejmé, že program 2030 vyzýva organizácie občianskej spoločnosti, aby sa stali skutočnou hnacou silou jeho realizácie, čo znamená, že občianska spoločnosť by mala pristúpiť k tomuto procesu so zásadnou zmenou spôsobu, akým je organizovaná a ako funguje. To možno dosiahnuť len vtedy, ak sa samotná občianska spoločnosť na to pripraví a reštrukturalizuje tak, aby bola schopná plne sa podieľať na rozhodovacom procese. Organizácie občianskej spoločnosti by mali byť reprezentatívne, demokratické, transparentné a zodpovedné.
5.3.

V rámci licencie na recykláciu lodí by sa vytvoril osobitný vyhradený fond pre každú loď, uložený na viazanom účte vo významnej finančnej inštitúcii, kde by sa budoval kapitál na financovanie bezpečnej a udržateľnej recyklácie. Suma licencie by sa určila na základe kombinácie tonáže, druhu dopravy, frekvencie príchodov do prístavov EÚ, dizajnu založeného na zásade „od kolísky ku kolíske“ a prítomnosti toxických materiálov na palube. Kapitál by ukladali majitelia lodí, ktorí by zakaždým, keď jedno z ich plavidiel zakotví v prístave EÚ, zaplatili príslušný poplatok do fondu viazaného na toto konkrétne plavidlo.